கேள்வி: உருசியா - பெயர்க் காரணம் என்பது என்ன?
பதில்: ஆக்சுபோர்டு ஆங்கில அகராதியின்படி, ஆங்கிலத்தில் "இரசியா" என்ற பெயர் முதன்முதலில் 14 ஆம் நூற்றாண்டில் தோன்றியது, இது 11 ஆம் நூற்றாண்டிலும், 12 ஆம் நூற்றாண்டின் பிரித்தானிய மூலங்களிலும் அடிக்கடி பயன்படுத்தப்பட்டு, இடைக்கால இலத்தீன் மொழியிலிருந்து கடன் வாங்கப்பட்டது. உருசியர்களைக் குறிக்கும் ''உருசி'' மற்றும் ''-இயா'' என்ற பின்னொட்டு ஆகியவற்றிலிருந்து இது தருவிக்கப்பட்டுள்ளது. ''ருஸ்கி'' (''русский'') என்ற பெயர்ச்சொல், பெயரடை ஆகியன உருசிய இன மக்களைக் குறிக்கிறது. ''ருஸ்கீஸ்க்கிய்'' (''российский'') என்ற பெயரடை இன வேறுபாடின்றி உருசியக் குடிமக்களைக் குறிக்கிறது. அண்மைக்காலத்தில் உருவாக்கப்பட்ட பெயர்ச்சொல்லான ''ரசியானின்'' (''россиянин'') என்ற சொல்லும் உருசிய அரசின் குடிமகன் என்ற பொருளில் புழங்குகிறது. பயன்படுத்தப்பட்ட மிகப் பழமையான பெயர்ச்சொற்கள் "ருஸ்" (''Русь''), "உருசிய நிலம்" (''Русская земля'', உருஸ்கயா சிம்லியா) ஆகியனவாகும். 'உருஸ்' என்ற சொல் ரூரிக்கிட் வம்சத்தின் மூன்று உறுப்பினர்கள் தோன்றிய சுவீடுகள் பழங்குடியினரான உருஸ் மக்களிடமிருந்து பெறப்பட்டது. சுவீடியர்களைக் குறிக்கும் 'ருட்சி' என்ற பின்னிய மொழிச் சொல்லும் ஒரே தோற்றத்தைக் கொண்டுள்ளது.. நவீன வரலாற்றியலில், தொடக்க இடைக்கால கிழக்கு சிலாவிக் அரசு பொதுவாக இதன் தலைநகரத்தின் பெயரால் 'கீவ ருஸ்' என்று குறிப்பிடப்படுகிறது. 'உருஸ்'-இற்கான மற்றொரு இடைக்கால இலத்தீன் பெயர் ''உருத்தேனியா'' ஆகும். உருசிய மொழியில், நாட்டின் தற்போதைய பெயர், ''ரஸ்ஸீயா'' (''Росси́я'') பைசாந்தியக் கிரேக்கப் பெயரான 'Ρωσία' (ரொசீயா) என்பதிலிருந்து வந்தது. 'ரசீயா' என்ற பெயர் முதன்முதலில் 1387 இல் சான்றளிக்கப்பட்டது. 15-ஆம் நூற்றாண்டில் உருசிய மூலங்களில் 'ரசீயா' என்ற பெயர் தோன்றியது. மேலும், ஒருங்கிணைந்த உருசியப் பேரரசின் மையமாக மாஸ்கோ எழுச்சி பெற்றபோது, 'ருஸ்' என்ற வட்டாரப் பெயர் ஒதுக்கப்படத் தொடங்கியது. இருப்பினும், 17-ஆம் நூற்றாண்டின் இறுதி வரை, இந்த நாடு அதன் மக்களால் பெரும்பாலும் "ருஸ்", "உருசிய நிலம்", "மாசுகோ அரசு" என்று குறிப்பிடப்பட்டது. 1721 ஆம் ஆண்டில், உருசியாவின் முதலாம் பேதுரு உருசியப் பேரரசு (இரசீசுக்கயா இம்பீரியா) அறிவித்தார். ''இரசீயா'' என்ற பெயர் பன்னாட்டு உருசியப் பேரரசுக்கும் பின்னர் நவீன உருசிய அரசுக்கும் பொதுவான பெயராகப் பயன்படுத்தப்பட்டது. ''இரசீயா'' என்பது உருசிய இனத்தவர் உட்பட ஒரு மேலாதிக்க அடையாளத்தைக் குறிப்பதால், ''ருஸ்கி'' என்ற இனப்பெயரிலிருந்து வேறுபடுகிறது. 1917 உருசியப் புரட்சி, 1917, 1918 உருசிய சோவியத் சோசலிசக் குடியரசுப் பிரகடனத்திற்குப் பிறகு, அரசின் தலைப்பில் "இரசியன்" என்பதை ''ருஸ்கயா'' என்பதற்குப் பதிலாக ''இரசீசுக்கயா'' என்ற சொல் பயன்படுத்தப்பட்டது. ஏனெனில் முந்தையது ஒரு பன்னாட்டு அரசைக் குறிக்கிறது, பிந்தையது பல்லினப் பரிமாணங்களைக் கொண்டிருந்தது. நவீன உருசிய மொழியில், பழைய உருசியாவைக் குறிக்க ''ருஸ்'' என்ற பெயர் இன்னும் கவிதை அல்லது உரைநடையில் பயன்படுத்தப்படுகிறது.
கேள்வி: உருசியா - மாசுகோவின் மாட்சி மிக்க வேள் பகுதி என்பது என்ன?
பதில்: File:Lissner TroiceSergievaLavr.jpg முன் திரினிட்டி செர்கியசு லவ்ரா தேவாலயத்தில் இளவரசர் திமித்ரி தோன்ஸ்கோயை ஆசீர்வதிக்கும் ஆன்மீகத் தலைவர் ராதோனெசின் செர்கியசு. ஓவியர் எர்னஸ்ட் லிஸ்னரின் ஓர் ஓவியத்தில் உள்ள சித்தரிப்பு.]] கீவ ருஸ்ஸின் அழிவானது இறுதியாக மாசுகோவின் மாட்சி மிக்க வேள் பகுதியின் வளர்ச்சியைக் கண்டது. இந்த வேள் பகுதி விளாதிமிர்-சுசுதால் ஒரு பகுதியாகத் தொடக்கத்தில் இருந்தது. மங்கோலிய மக்கள்-தாதர்கள் நிலப்பகுதிக்குள் இன்னும் தொடர்ந்து இருந்தாலும் தங்களது மறைமுக நடவடிக்கைகள் மூலம் 14-ஆம் நூற்றாண்டின் தொடக்கத்தில் இப்பகுதியில் மாசுகோவானது அதன் செல்வாக்கை நிலை நிறுத்தத் தொடங்கியது. "உருசிய நிலங்களை ஒன்றிணைப்பதில்" முன்னணி சக்தியாக படிப்படியாக உருவானது. 1325-இல் மாசுகோவுக்கு உருசிய மரபுவழித் திருச்சபை தலைவரின் இருக்கையானது மாற்றப்பட்ட போது மாசுகோவின் செல்வாக்கு அதிகரித்தது. மாசுகோவின் கடைசி எதிரியான நோவ்கோரோத் குடியரசானது முதன்மையான உரோம வர்த்தகம் மையம் மற்றும் அன்சியாதியக் குழுமத்தின் தூரக் கிழக்குத் துறைமுகமாகச் செழித்திருந்தது. மாசுகோவின் இளவரசர் திமித்ரி தோன்ஸ்கோயால் தலைமை தாங்கப்பட்ட உருசிய வேள் பகுதிகளின் ஒன்றிணைந்த இராணுவமானது 1380-இல் குலிகோவோ யுத்தம் மங்கோலிய-தாதர்களுக்கு ஒரு மைல் கல் தோல்வியைக் கொடுத்தது. மாசுகோவானது படிப்படியாக அதன் தலைமை வேள் பகுதி மற்றும் சுற்றியிருந்த வேள் பகுதிகளை உள்ளிழுத்துக் கொண்டது. திவேர் மற்றும் நோவ்கோரோத் போன்ற முந்தைய வலிமையான எதிரிகளும் இதில் அடங்குவர். மூன்றாம் இவான் ("பேரரசர் இவான்") தங்க நாடோடிக் கூட்டம் கட்டுப்பாட்டைத் தூக்கி எறிந்தார். மாசுகோவின் நிலப்பரப்பின் கீழ் ஒட்டு மொத்த வடக்கு ருஸ்ஸையும் ஒன்றிணைத்தார். "அனைத்து ருஸ்ஸின் மாட்சி மிக்க கோமகன்" என்ற பட்டத்தைக் கொண்ட முதல் உருசிய ஆட்சியாளர் இவராவார். 1453-இல் கான்சுடன்டினோப்பிளின் வீழ்ச்சி தொடர்ந்து மாசுகோவானது பைசாந்தியப் பேரரசு மரபின் வழித் தோன்றல் என உரிமை கோரியது. கடைசி பைசாந்தியப் பேரரசர் 11-ஆம் கான்சுடன்டைனின் உடன் பிறப்பின் மகளான சோபியா பலையோலோகினாவை மூன்றாம் இவான் மணந்து கொண்டார். பைசாந்தியச் சின்னமான இரட்டைத் தலைக் கழுகைத் தன்னுடைய சொந்த சின்னமாக்கினார். இறுதியாக உருசியாவின் சின்னமாக்கினார். 16-ஆம் நூற்றாண்டின் தொடக்கத்தில் கடைசி சில சுதந்திர உருசிய அரசுகளை இணைத்ததன் மூலம் ஒட்டு மொத்த உருசியாவையும் மூன்றாம் வாசிலி ஒன்றிணைத்தார்.}}
கேள்வி: உருசியா - வளர்ச்சியடைந்த பொதுவுடைமைவாத காலம் அல்லது மந்தநிலை சகாப்தம் குறித்து விரிவாக சொல்லுங்கள்.
பதில்: 1964-இல் குருசேவ் பதவியில் இருந்து நீக்கப்பட்டதைத் தொடர்ந்து இணைந்த ஆட்சியின் மற்றொரு காலகட்டமானது தொடங்கியது. இது லியோனீது பிரெசுனேவ் தலைவராகும் வரை தொடர்ந்தது. 1970-கள் மற்றும் 1980-களின் தொடக்க கால சகாப்தமானது பிற்காலத்தில் மந்தநிலை சகாப்தம் என்று குறிப்பிடப்பட்டது. 1965-ஆம் ஆண்டின் கோசிகின் சீர்திருத்தமானது சோவியத் பொருளாதாரத்தைப் பகுதியளவுக்குப் பரவலாக்கம் குறிக்கோளாகக் கொண்டிருந்தது. 1979-இல் ஆப்கானித்தானின் பொதுவுடைமைவாதிகளால் தலைமை தாங்கப்பட்ட ஒரு புரட்சிக்குப் பிறகு சோவியத் படைகள் அதன் மீது படையெடுத்தன. சோவியத்–ஆப்கான் போர் இறுதியாகத் தொடங்கின. மே 1988இல் ஆப்கானித்தானில் இருந்து சோவியத்துக்கள் பின்வாங்கத் தொடங்கினார். பன்னாட்டு எதிர்ப்பு, சோவியத்துக்களுக்கு எதிரான தொடர்ச்சியான கரந்தடிப் போர் முறை மற்றும் சோவியத் குடிமக்களுக்கான ஆதரவு இல்லாதது ஆகியவற்றின் காரணமாகப் பின் வாங்கினர்.
கேள்வி: உருசியா - ஒரு நவீன மயமாக்கப்பட்ட பொருளாதாரத்தை நோக்கிய நகர்வு, அரசியல் மையப்படுத்தல் மற்றும் சனநாயகப் பின்னிறக்கம் பற்றி நீங்கள் என்ன அறிந்துள்ளீர்கள்?
பதில்: 1999 திசம்பர் 31 அன்று அதிபர் யெல்ட்சின் எதிர்பாராத விதமாகப் பதவி விலகினார். சமீபத்தில் பிரதம மந்திரியாக நியமிக்கப்பட்ட மற்றும் தன்னுடைய தேர்ந்தெடுக்கப்பட்ட அடுத்த ஆட்சியாளரான விளாதிமிர் பூட்டின் பதவியை ஒப்படைத்தார். 2000-ஆம் ஆண்டு அதிபர் தேர்தலில் பூட்டின் வெற்றி பெற்றார். இரண்டாவது செச்சனியாப் போரில் செச்சனிய எதிர்ப்பைத் தோற்கடித்தார். 2004-இல் பூட்டின் இரண்டாவது முறையாக அதிபர் தேர்தலில் வென்றார். உயர்ந்த கச்சா எண்ணெய் விலை மற்றும் அயல் நாட்டு முதலீட்டில் ஓர் அதிகரிப்பு ஆகியவை உருசியப் பொருளாதாரம், வாழ்க்கைத் தரங்களும் குறிப்பிடத்தக்க அளவுக்கு உயர்ந்ததைக் கண்டன. பூட்டினின் ஆட்சியானது நிலைத் தன்மையை அதிகரித்தது. 2008-இல் பூட்டின் பிரதம மந்திரிப் பதவியை ஏற்றுக் கொண்டார். ஒரு முறைக்கு திமீத்ரி மெத்வேதெவ் அதிபராகத் தேர்ந்தெடுக்கப்பட்டார். சட்டப்படி பதவிக் காலத்திற்கு வரம்புகள் இருந்த போதிலும் அதிகாரப் பகிர்வு இவ்வாறாக ஏற்பட்டது. இக்காலமானது இருவரின் இணைந்த ஆட்சியைக் கண்டது. ஒருவர் பின் ஒருவராக ஒரு மிதி வண்டியில் இருவர் அமர்ந்திருப்பதைப் போல் இக்காலத்தின் சனநாயக முறை இருப்பதாக மேற்குலகத்தால் விமர்சிக்கப்பட்டது. File:Annexation of Southern and Eastern Ukraine.svg அண்டை நாடான சியார்சியா ஒரு தூதரகப் பிரச்சினையைத் தொடர்ந்து 1 - 12 ஆகத்து 2008-இல் உருசிய-ஜார்ஜியப் போரானது நடைபெற்றது. ஜார்ஜியாவில் உருசியா ஆக்கிரமித்த நிலப்பரப்புகளில் இரு பிரிவினைவாத அரசுகளை உருசியா அங்கீகரிப்பதில் இது முடிவடைந்தது. 21-ஆம் நூற்றாண்டின் முதல் ஐரோப்பியப் போர் இதுவாகும்.
கேள்வி: உருசியா - புவியியல் குறித்து விரிவாக சொல்லுங்கள்.
பதில்: File:Russian Federation Relief Map.png ஐரோப்பாவின் தூரக் கிழக்குப் பகுதி மற்றும் ஆசியாவின் தூர வடக்குப் பகுதி ஆகியவற்றின் மீது உருசியாவின் பரந்த நிலப்பரப்பானது விரிவடைந்துள்ளது. இது ஐரோவாசியா தூர வடக்கு விளிம்பு வரை விரிவடைந்துள்ளது. 37,653 கிலோமீட்டருக்கும் அதிகமான நீளமுடைய உலகின் நான்காவது மிக நீண்ட கடற்கரையை இது கொண்டுள்ளது. நீளக் கடற்கரையைக் கொண்டுள்ளது.}} உருசியாவானது 41° மற்றும் 82° வடக்கு அட்சரேகைகள், மற்றும் 19°கிழக்கு மற்றும் 169°மேற்கு தீர்க்கரேகைகள் ஆகியவற்றுக்குள் அமைந்துள்ளது. கிழக்கிலிருந்து மேற்காக சுமார் 9,000 கிலோமீட்டர் நீளத்திலும், வடக்கிலிருந்து தெற்காக 2,500 முதல் 4,000 கிலோமீட்டர் நீளத்திலும் இது விரிவடைந்துள்ளது. நிலப்பரப்பின் அடிப்படையில் உருசியா உலகின் மூன்று கண்டங்களை விடவும் மிகப் பெரியதாகும். புளூட்டோ கிரகத்தை ஒத்த அதே அளவு பரப்பளவை இது கொண்டுள்ளது. உருசியா ஒன்பது முக்கியமான மலைத் தொடர்களைக் கொண்டுள்ளது. இவை தூரக் கிழக்குப் பகுதிகளுக்கு அருகில் அமைந்துள்ளன. இப்பகுதியானது காக்கசஸ் மலைத்தொடர் ஒரு குறிப்பிடத்தக்க பகுதி (உருசியா மற்றும் ஐரோப்பாவில் மிக உயர்ந்த சிகரமான 5,642 மீட்டர் உயரமுடைய எல்பிரஸ் மலை இது கொண்டுள்ளது); சைபீரியா அல்த்தாய் மலைத்தொடர்கள் மற்றும் சயான் மலைத்தொடர்; மற்றும் கிழக்கு சைபீரிய மலைகள் மற்றும் உருசியத் தூரக் கிழக்கில் கம்சாத்கா தீபகற்பம் (ஐரோவாசியாவின் மிக உயரமான, செயல்பாட்டில் உள்ள எரிமலையான 4,750 மீட்டர் உயரமுடைய கிளியுச்சேவ்ஸ்கயா சோப்காவை இது கொண்டுள்ளது). நாட்டின் மேற்குப் பகுதியில் வடக்கிலிருந்து தெற்காக அமைந்துள்ள உரால் மலைகள் கனிம வளங்களைச் செழிப்பாகக் கொண்டுள்ளன. ஐரோப்பா மற்றும் ஆசியாவுக்கும் இடையிலான பாரம்பரிய எல்லையை அமைக்கின்றன. உருசியா மற்றும் ஐரோப்பாவில் ஆழமான புள்ளியான காசுப்பியன் கடலின் தலைப் பகுதியில் அமைந்துள்ள காசுப்பியன் தாழ்வுப் பகுதியானது கடல் மட்டத்திற்குக் கீழே சுமார் 29 மீட்டர்களை அடைகிறது. below sea level.|archive-date=15 March 2022|archive-url=https://web.archive.org/web/20220315194552/https://www.britannica.com/place/Europe/Land#ref34534|url-status=live}} மூன்று பெருங்கடல்களையும் எல்லையில் கொண்டுள்ள உலகின் வெறும் மூன்று நாடுகளில் உருசியாவும் ஒன்றாகும். பெரும் எண்ணிக்கையிலான கடல்களுடன் இது தொடர்பைக் கொண்டுள்ளது. நோவாயா செம்லியா, பிரான்சு யோசோப்பு நிலம், செவர்னயா செம்ல்யா, புதிய சைபீரியத் தீவுகள், விராஞ்செல் தீவு, கூரில் தீவுகள் (இதில் நான்கு சப்பானுடன் பிரச்சினையில் உள்ளன) மற்றும் சக்கலின் உள்ளிட்டவை இந்நாட்டின் முக்கியமான தீவுகள் மற்றும் தீவுக் கூட்டங்கள் ஆகும். உருசியா மற்றும் ஐக்கிய அமெரிக்காவால் நிர்வகிக்கப்படும் டையோமெதி தீவுகளானவை ஒன்றுக்கொன்று வெறும் 3.8 கிலோ மீட்டர் இடைவெளியில் தான் உள்ளன. கூரில் தீவுகளின் குனசீர் தீவானது சப்பானின் ஹொக்கைடோ இருந்து வெறும் 20 கிலோ மீட்டர் தொலைவில் தான் உள்ளது. உருசியா 1 இலட்சத்துக்கும் மேற்பட்ட ஆறுகளுக்குத் தாயகமாக உள்ளது. உருசியா உலகின் மிகப் பெரிய மேற்பரப்பு நீர் வளங்களில் ஒன்றைக் கொண்டுள்ளது. இதன் ஏரிகள் தோராயமாக உலகின் நீர்ம நிலை நன்னீர் கால் பங்கைக் கொண்டுள்ளன. உருசியாவின் நன்னீர் அமைப்புகளில் மிகப் பெரியதும், மிக முக்கியமானதுமான பைக்கால் ஏரி உலகின் மிக ஆழமான, மிகத் தூய்மையான, மிகப் பழமையான மற்றும் மிக அதிக கொள்ளளவு உடைய நன்னீர் ஏரியாகும். உலகின் தூய்மையான மேற்பரப்பு நீரில் ஐந்தில் ஒரு பங்குக்கும் மேலானதை இது கொண்டுள்ளது. வடமேற்கு உருசியாவில் உள்ள லதோகா மற்றும் ஒனேகா ஆகியவை ஐரோப்பாவின் மிகப் பெரிய இரு ஏரிகள் ஆகும். புதுப்பிக்கத்தக்க நீர்வளம் கொண்ட நாடுகளின் பட்டியல் உருசியா பிரேசிலுக்கு அடுத்து இரண்டாவது இடத்தில் உள்ளது. மேற்கு உருசியாவில் உள்ள வோல்கா ஆறு பொதுவாக உருசியாவின் தேசிய ஆறாகக் கருதப்படுகிறது. ஐரோப்பாவின் மிக நீண்ட ஆறு இது தான். இது வோல்கா வண்டல் சமவெளியை அமைக்கிறது. ஐரோப்பாவின் மிகப் பெரிய ஆற்றுக் கழிமுகம் இது தான். |isbn=978-0-300-25604-8 |pages=5, 316}} சைபீரிய ஆறுகளான ஓப் ஆறு, ஏநிசை நதி, லேனா ஆறு மற்றும் அமுர் ஆறு ஆகியவை உலகின் மிக நீண்ட ஆறுகளில் சிலவாகும்.
கேள்வி: உருசியா - அயல் நாட்டு உறவுகள் என்பது என்ன?
பதில்: File:2019 Foto de família dos Líderes do G20.jpg ஜி20-இன் ஒத்த நிலையினருடன் பூட்டின்]] 2019 நிலவரப்படி உலகின் ஐந்தாவது மிகப் பெரிய தூதரக அமைப்பை உருசியா கொண்டுள்ளது. ஐக்கிய நாடுகள் சபை உறுப்பு நாடுகள், நான்கு ஏற்கப்படாத நாடுகள், மற்றும் பார்வையாளர் தகுதி பெற்ற மூன்று ஐக்கிய நாட்டு அவை அரசுகள் ஆகியவற்றுடன் இது தூதரக உறவுகளைப் பேணி வருகிறது. இந்நாடு தூதரகங்களின் பட்டியல், உருசியா கொண்டுள்ளது. ஐக்கிய நாடுகள் பாதுகாப்பு அவை ஐந்து நிரந்தர உறுப்பினர்களில் உருசியாவும் ஒன்றாகும். இந்நாடு பொதுவாக ஓர் உலக வல்லமை கருதப்படுகிறது. எனினும், 2022-இல் தொடங்கிய உக்குரைன் படையெடுப்பில் இது அடைந்த போராட்டங்களை தொடர்ந்து ஒரு நவீன உலக வல்லமையாக இதன் நிலையானது கேள்விக்கு உள்ளாக்கப்பட்டுள்ளது. உருசியா ஒரு முன்னாள் வல்லரசு ஆகும். முந்தைய சோவியத் ஒன்றியத்தின் முன்னணிப் பகுதியாகும். ஜி-20, ஐரோப்பாவில் பாதுகாப்புக்கும் ஒத்துழைப்புக்குமான அமைப்பு, மற்றும் ஆசிய-பசிபிக் பொருளாதாரக் கூட்டமைப்பு ஆகியவற்றின் ஓர் உறுப்பினராக உருசியா உள்ளது. விடுதலை பெற்ற நாடுகளின் பொதுநலவாயம், ஐரோவாசியப் பொருளாதார ஒன்றியம், கூட்டுப் பாதுகாப்பு ஒப்பந்த அமைப்பு, சாங்காய் ஒத்துழைப்பு அமைப்பு மற்றும் பிரிக்ஸ் போன்ற அமைப்புகளில் ஒரு முன்னணிப் பங்கை உருசியா ஆற்றி வருகிறது. அண்டை நாடான பெலாரசுவுடன் உருசியா நெருக்கமான உறவு முறைகளைப் பேணி வருகிறது. இரு நாடுகளின் ஓர் இணைக் கூட்டமைப்பான "ஒன்றிய நாட்டின்" ஒரு பகுதி பெலாரசுவாகும். வரலாற்று ரீதியாக உருசியாவின் நெருக்கமான கூட்டாளியாக செர்பியா இருந்து வந்துள்ளது. ஏனெனில், இரு நாடுகளுமே ஒரு வலிமையான பரற்பர பண்பாட்டு, இன மற்றும் சமய ஒற்றுமைகளைப் பகிர்ந்து கொண்டுள்ளன. உருசியாவின் இராணுவத் தளவாடங்களுக்கு மிகப் பெரிய நுகர்வோராக இந்தியா உள்ளது. சோவியத் சகாப்தத்திலிருந்தே இரு நாடுகளும் ஒரு வலிமையான உத்தி ரீதியிலான மற்றும் தூதரக உறவு முறைகளைப் பகிர்ந்து கொண்டு வந்துள்ளன. புவிசார் அரசியல் ரீதியாக முக்கியமான தென்காக்கேசியா மற்றும் நடு ஆசியாவில் உருசியா செல்வாக்குச் செலுத்தி வருகிறது; இந்த இரு பகுதிகளும் உருசியாவின் "கொல்லைப்புறம்" என்று குறிப்பிடப்படுகின்றன. File:Russian-list-of-unfriendly-countries.svg 21-ஆம் நூற்றாண்டில் பிராந்திய ஆதிக்கம் மற்றும் பன்னாட்டுச் செல்வாக்கைப் பாதுகாப்பதைக் குறிக்கோளாகக் கொண்ட ஓர் ஆக்ரோஷமான அயல்நாட்டுக் கொள்கையை உருசியா பின்பற்றி வருகிறது. அரசாங்கத்துக்கு உள்நாட்டு ஆதரவை அதிகரிப்பதையும் இது குறிக்கோளாகக் கொண்டிருந்தது. 2008-இல் ஜார்ஜியாவுடனான ஒரு போர் மற்றும் 2014-இல் தொடங்கிய உக்குரைன் போர் உள்ளிட்ட சோவியத் காலத்துக்குப் பிந்தைய அரசுகளில் இராணுவத் தலையீட்டையும் இது செய்தது. மத்திய கிழக்கு தன் செல்வாக்கை அதிகரிக்க உருசியா விரும்புகிறது. மிக முக்கியமாக சிரிய உள்நாட்டுப் போர் ஓர் இராணுவத் தலையீடு செய்ததன் மூலமாக இவ்வாறு ஆக விரும்புகிறது. இணையப் போர் முறை மற்றும் வான் வெளி விதிமீறல்கள் ஆகியவற்றுடன் தேர்தலில் தலையிடுவது ஆகியவை உருசிய சக்தி குறித்த பார்வையை அதிகரிக்கப் பயன்படுத்தப்பட்டுள்ளன. அண்டை நாடான உக்குரைன் மற்றும் மேற்குலகம் - குறிப்பாக ஐக்கிய அமெரிக்கா, ஐரோப்பிய ஒன்றியம், ஐக்கிய நாடுகள் அவை மற்றும் வட அத்திலாந்திய ஒப்பந்த அமைப்பு ஆகியவற்றுடனான உருசியாவின் உறவு முறைகளானவை வீழ்ச்சி அடைந்து விட்டன; குறிப்பாக 2014-இல் கிரிமியா இணைக்கப்பட்டது மற்றும் 2022-இல் தொடங்கப்பட்ட ஒரு முழு அளவிலான படையெடுப்பு ஆகியவற்றிலிருந்து வீழ்ச்சி அடைந்து விட்டன. பகிர்ந்து கொள்ளப்பட்ட அரசியல் குறிக்கோள்கள் காரணமாக உருசியா மற்றும் சீனாவுக்கு இடையிலான உறவு முறைகளானவை குறிப்பிடத்தக்க அளவுக்கு இரு தரப்பு மற்றும் பொருளாதார ரீதியில் வலுவடைந்துள்ளன. ஒரு சிக்கலான உத்தி ரீதியிலான, எரிபொருள் ஆற்றல் மற்றும் பாதுகாப்பு உறவு முறைகளைத் துருக்கி, உருசியாவும் பகிர்ந்து கொண்டுள்ளன. உருசியா ஈரானுடன் இனிமையான மற்றும் நட்புடணர்வுடைய உறவு முறைகளைப் பேணி வருகிறது. உருசியாவின் ஓர் உத்தி ரீதியிலான மற்றும் பொருளாதாரக் கூட்டாளியாக ஈரான் திகழ்கிறது. தன் செல்வாக்கை ஆர்க்டிக், ஆசியா-பசிபிக், ஆப்பிரிக்கா, மத்திய கிழக்கு மற்றும் இலத்தீன் அமெரிக்காவில் விரிவடையச் செய்ய உருசியா அதிகரித்து வரும் நிலையாக முயற்சி செய்து வருகிறது. பொருளாதார உளவியல் பிரிவு அமைப்பின் கூற்றுப் படி, சீனா அல்லது இந்தியா போன்ற நாடுகளில் வாழும் உலகின் மக்கள் தொகையில் மூன்றில் இரு பங்கினர் உருசியாவை நோக்கிச் சம நிலையுடைய அல்லது ஆதரவான பார்வையைக் கொண்டுள்ளனர்.
கேள்வி: உருசியா - சட்டமும், குற்றமும் குறித்து விரிவாக சொல்லுங்கள்.
பதில்: உருசியாவில் சட்டங்களின் முதன்மையான மற்றும் அடிப்படை அறிக்கையானது உருசியக் கூட்டரசின் அரசியலமைப்பாகும். உருசிய குடிசார் மற்றும் குற்றவியல் சட்டம் போன்ற சட்டங்களானவை உருசிய சட்டத்தின் முதன்மையான சட்ட ஆதாரங்களாக உள்ளன. ஐக்கிய அமெரிக்காவுக்குப் பிறகு உலகின் இரண்டாவது மிகப் பெரிய சட்டத்திற்குப் புறம்பான ஆயுத வணிகச் சந்தையை உருசியா கொண்டுள்ளது. உலகளாவிய அமைப்பு ரீதியிலான குற்றச் சுட்டெண்ணில் ஐரோப்பாவில் முதல் இடத்திலும், உலகில் 32-ஆவது இடத்திலும் இது உள்ளது. சிறைகளில் மிக அதிக எண்ணிக்கையில் மக்களையுடைய நாடுகளில் உருசியாவும் ஒன்றாகும்.
கேள்வி: உருசியா - பொருளாதாரம் குறித்து விரிவாக சொல்லுங்கள்.
பதில்: File:Business Centre of Moscow 2.jpg|doi-access=free}}]] உருசியா ஒரு கலப்புப் பொருளாதாரம் சந்தைப் பொருளாதாரம் கொண்டுள்ளது. 1990களின் போது சோவியத் திட்டமிட்ட பொருளாதாரம் ஒரு குழப்பமான வடிவ மாற்றத்தைத் தொடர்ந்து இவ்வாறாகக் கொண்டுள்ளது.—Rosefielde, Steven, and Natalia Vennikova. “Fiscal Federalism in Russia: A Critique of the OECD Proposals". ''Cambridge Journal of Economics'', vol. 28, no. 2, ஒக்ஸ்போர்ட் பல்கலைக்கழகப் பதிப்பகம், 2004, pp. 307–18, . —Robinson, Neil. “August 1998 and the Development of Russia's Post-Communist Political Economy". ''Review of International Political Economy'', vol. 16, no. 3, Taylor & Francis, Ltd., 2009, pp. 433–55, . —Charap, Samuel. “No Obituaries Yet for Capitalism in Russia". ''Current History'', vol. 108, no. 720, University of California Press, 2009, pp. 333–38, . —Rutland, Peter. “Neoliberalism and the Russian Transition". ''Review of International Political Economy'', vol. 20, no. 2, Taylor & Francis, Ltd., 2013, pp. 332–62, . —Kovalev, Alexandre, and Alexandre Sokalev. “Russia: Towards a Market Economy". ''New Zealand International Review'', vol. 18, no. 1, New Zealand Institute of International Affairs, 1993, pp. 18–21, . —Czinkota, Michael R. “Russia's Transition to a Market Economy: Learning about Business". ''Journal of International Marketing'', vol. 5, no. 4, American Marketing Association, 1997, pp. 73–93, . நாட்டின் பொருளாதார நடவடிக்கைகளில் பெரும்பாலானவை இதன் ஏராளமான மற்றும் வேறுபட்ட இயற்கை வளங்கள், குறிப்பாக கச்சா எண்ணெய் மற்றும் இயற்கை எரிவாயுவை மையமாகக் கொண்டு அமைந்துள்ளன. உலக வங்கி உருசியாவானது ஓர் உயர்-வருமானப் பொருளாதாரமாக வகைப்படுத்தப்பட்டுள்ளது. பெயரளவு மொத்த உள்நாட்டு உற்பத்தியில் மொத்த உள்நாட்டு உற்பத்தி அடிப்படையில் நாடுகள் பட்டியல், கொள்வனவு ஆற்றல் சமநிலை மொத்த உள்நாட்டு உற்பத்தி (கொள்வனவு ஆற்றல் சமநிலை) அடிப்படையில் நாடுகளின் பட்டியல் பொருளாதாரத்தையும் இந்நாடு கொண்டுள்ளது. சில அளவீடுகளின் படி இதன் பொருளாதாரமானது கொள்வனவு ஆற்றல் சமநிலையில் உலகில் நான்காவது அல்லது ஐந்தாவது இடத்தைப் பெறுகிறது. மொத்த உள்நாட்டு உற்பத்தியில் சேவைத் துறை சுமார் 54%, தொழில் துறை 33%, மற்றும் இருப்பதிலேயே மிகச் சிறியதாக வேளாண்மைத் துறை 4% ஆகிய அளவுகளைக் கொண்டுள்ளன. உருசியாவானது பணியாளர்கள் எண்ணிக்கையில் சுமார் 7 கோடிப் பேரைக் கொண்டுள்ளது. உலகின் தொழிலாளர் வள அடிப்படையில் நாடுகளின் பட்டியல் பணியாளர் எண்ணிக்கை இதுவாகும். ஒரு மிகக் குறைந்த அதிகாரப்பூர்வ வேலையின்மை அடிப்படையில் நாடுகளின் தரவரிசை 4.1%-ஐ இது கொண்டுள்ளது. உருசியா உலகின் ஏற்றுமதி நாடுகளின் பட்டியல், இறக்குமதி அடிப்படையில் நாடுகளின் பட்டியல் உள்ளது. கச்சா எண்ணெய் மற்றும் இயற்கை எரிவாயு சம்பந்தப்பட்ட வரிகள் மற்றும் ஏற்றுமதி சுங்க வரிகளிலிருந்து கிடைக்கும் வருமானத்தை இது அதிகமாகச் சார்ந்துள்ளது. சனவரி 2022-இல் உருசியாவின் கூட்டாட்சி வரவு செலவுத் திட்ட அறிக்கையில் வருமானத்தில் 45%-ஆக இந்த வரிகள் இருந்தன. 2019-இல் இதன் ஏற்றுமதியில் 60% வரை இவையே இருந்தன. பெரிய பொருளாதாரங்களில் நாடுகளின் வெளிக்கடன் பட்டியல் ஒன்றை உருசியா கொண்டுள்ளது. இதன் உலகின் வெளிநாட்டுச் செலாவணி இருப்புகள் அடிப்படையில் நாடுகளின் பட்டியல் அந்நியச் செலாவணிக் கையிருப்புகளானவை க்கும் மேல் மதிப்பிடப்பட்டுள்ளன. எனினும், இவற்றில் பாதி வெளிநாடுகளில் தடைப்படுத்தப்பட்டுள்ளன. இதில் ஒரு குறிப்பிடத்தக்க பணமானது உக்குரைனியப் போரில் செலவிடப்பட்டதாக நம்பப்படுகிறது. வளர்ந்த நாடுகளிலேயே வருமான சமத்துவத்தின் அடிப்படையில் நாடுகளின் பட்டியல் மிக அதிகமாக உருசியாவில் காணப்படுகிறது. பொருளாதார வளர்ச்சியில் குறிப்பிடத்தக்க அளவுக்குப் பிராந்திய ஏற்றத்தாழ்வுகள் இங்கு காணப்படுகின்றன. சோவியத் காலத்துக்குப் பிந்தைய வேகமான ஒரு தசாப்த பொருளாதார வளர்ச்சிக்குப் பிறகு உயர் கச்சா எண்ணெய் விலைகள், அந்நியச் செலாவணிக் கையிருப்பு மற்றும் முதலீட்டில் ஓர் ஏற்றம் ஆகியவற்றைப் பின்புலமாகக் கொண்டிருந்த உருசியப் பொருளாதாரமானது உருசிய-உக்குரைனியப் போர் மற்றும் கிரிமியா இணைக்கப்பட்டதைத் தொடர்ந்து 2014-இல் பன்னாட்டு பொருளாதாரத் தடைகளின் ஓர் அலையால் சேதமடைந்தது. 2022-இல் உக்குரைன் மீதான உருசியாவின் படையெடுப்புக்குப் பிறகு புதுப்பிக்கப்பட்ட பொருளாதாரத் தடைகள் மற்றும் நிறுவனங்களின் புறக்கணிப்புகளையும் இந்நாடு எதிர் கொண்டது. உலகில் மிக அதிகப் பொருளாதாரத் தடைகள் விதிக்கப்பட்ட நாடாக உருசியா உருவானது. மேற்குலக நிதி அமைப்பில் இருந்து உருசியப் பொருளாதாரத்தைத் தனிமைப்படுத்தும் "ஓர் ஒட்டு மொத்த பொருளாதார மற்றும் நிதிப் போர்" என்று இச்செயல்பாடுகள் குறிப்பிடப்பட்டன. இதன் விளைவான எதிர்மறைத் தாக்கத்தின் காரணமாக உருசிய அரசாங்கமானது ஏப்பிரல் 2022-இல் இருந்து பொருளாதாரத் தரவுகளில் பெருமளவைப் பதிப்பிப்பதை நிறுத்தியது. உருசியா ஒப்பீட்டளவில் பொருளாதார நிலைத் தன்மை மற்றும் வளர்ச்சியைப் பேணிய போதும் (உயர் இராணுவச் செலவீனம், வீட்டு நுகர்வு, மற்றும் மூலதன முதலீடு ஆகியவற்றால் இது சாத்தியமானது) பொருளாதாரத் தடைகளானவை உருசியப் பொருளாதாரம் மீது ஒரு நீண்ட கால பாதிப்பை ஏற்படுத்தும் என பொருளாதார நிபுணர்கள் பரிந்துரைக்கின்றனர்.
கேள்வி: உருசியா - மொழி பற்றி விளக்கவும்.
பதில்: }} உருசியாவின் ஆட்சி மொழி மற்றும் பெரும்பான்மையாகப் பேசப்படும் மொழி உருசியம் ஆகும். ஐரோப்பாவின் மிக அதிகமாகப் பேசப்படும் தாய்மொழி இதுவாகும். ஐரோவாசியாவின் புவியியல் ரீதியாக மிகப் பரவலாக உள்ள மொழி இதுவாகும். மேலும், உலகின் மிகப் பரவலாகப் பேசப்படும் சிலாவிய மொழிகள் இதுவாகும். அனைத்துலக விண்வெளி நிலையம் இரு அதிகாரப்பூர்வ மொழிகளில் ஒன்று உருசியம் ஆகும். மேலும், ஐக்கிய நாடுகள் அவையின் ஆறு அதிகாரப்பூர்வ மொழிகளில் இதுவும் ஒன்றாகும். உருசியா பன்மொழிப் புலமை உடைய நாடாகும். தோராயமாக 100 - 150 சிறுபான்மையின மொழிகள் நாடு முழுவதும் பேசப்படுகின்றன. 2010-ஆம் ஆண்டின் உருசிய மக்கள் தொகைக் கணக்கெடுப்பின் படி நாடு முழுவதும் 13.75 கோடிப் பேர் உருசிய மொழியையும், 43 இலட்சம் பேர் தடர மொழி, மற்றும் 11 இலட்சம் பேர் உக்குரேனிய மொழி பேசுகின்றனர். உருசியத்தோடு மேற்கொண்டதாக தங்களது சொந்த மொழிகளை நிறுவும் உரிமையை நாட்டின் தனிக் குடியரசுகளுக்கு அரசியலமைப்பானது உரிமையாகக் கொடுத்துள்ளது. மேலும், தங்களது தாய் மொழியைத் தக்க வைக்கும் உரிமையை அரசியலமைப்பு இதன் குடிமக்களுக்கு உறுதி அளிக்கிறது. தாய் மொழியின் கல்வி மற்றும் வளர்ச்சிக்குத் தகுந்த சூழ்நிலையை உருவாக்கவும் வழி வகை செய்கிறது. எனினும், பல மொழிகள் அழியும் நிலைக்குச் செல்வதன் காரணமாக உருசியாவின் மொழியியல் பல்வகைமையானது வேகமாகக் குறைந்து வருவதாகப் பல்வேறு நிபுணர்கள் குறிப்பிடுகின்றனர்.
கேள்வி: உருசியா - கல்வி பற்றி விளக்கவும்.
பதில்: File:МГУ, вид с воздуха.jpg]] உருசியா வயது வந்தோருக்கான எழுத்தறிவு 100%-ஐக் கொண்டுள்ளது. 11 ஆண்டு கால கட்டாயக் கல்வி கொண்டுள்ளது. இது 7 முதல் 17-18 வயதுடைய குழந்தைகளுக்கு என்று உள்ளதாகும். அரசியலமைப்பின் படி இதன் குடிமக்களுக்கு இந்நாடு கட்டணமில்லாக் கல்வி வழங்குகிறது. உருசியாவின் கல்வி அமைச்சகமானது தொடக்க மற்றும் மேல்நிலைக் கல்விக்கும், மேலும் தொழிற்கல்விக்கும் பொறுப்பானதாகும். அதே நேரத்தில் உருசியாவின் கல்வி மற்றும் அறிவியல் அமைச்சகமானது அறிவியல் மற்றும் உயர்கல்விக்குப் பொறுப்பானதாகும். பிராந்திய அதிகார மையங்கள் தங்களது அதிகார வரம்புகளுக்குள் கூட்டாட்சி சட்டங்களின் நடப்பிலுள்ள ஆதாரக் கட்டமைப்புகளுக்குள் கல்வியை ஒழுங்குபடுத்துகின்றன. உலகின் மிக அதிகக் கல்வியறிவு பெற்ற நாடுகளில் உருசியாவும் ஒன்றாகும். மூன்றாம் நிலைக்கல்வி உலகின் நாடுகளின் அடிப்படையில் 25–34 வயதுடைய மூன்றாம் நிலைக்கல்வி பட்டம் கொண்டுள்ளோர் பட்டியல் மக்கள் தொகையின் சதவீதத்தில் 62.1%-ஆக இந்நாடு கொண்டுள்ளது. 2018-இல் மொத்த உள்நாட்டு உற்பத்தியில் சுமார் 4.7%-ஐக் கல்விக்காக இந்நாடு செலவழித்தது. உருசியாவின் பள்ளிக்கு முந்தைய கல்வி அமைப்பானது மிகவும் மேம்பட்டதாகவும், விருப்பத் தேர்ந்தெடுப்புக்கு உரியதாகவும் உள்ளது. 3 - 6 வயதுடைய குழந்தைகளில் சுமார் ஐந்தில் நான்கு பங்கினர் நாள் குழந்தையர் பேணகங்கள் அல்லது பாலர் பள்ளிகளுக்குச் செல்கின்றனர். தொடக்கப் பள்ளியானது 11 ஆண்டுகளுக்குக் கட்டாயமாகும். 6 - 7 வயதில் இருந்து இது தொடங்குகிறது. ஓர் அடிப்படைப் பொதுக் கல்விச் சான்றிதழ்களுக்கு இது வழி வகுக்கிறது. மேல்நிலைத் தரச் சான்றிதழுக்கு மேற்கொண்டு இரண்டு அல்லது மூன்று ஆண்டுகள் பள்ளிக் கல்வியானது தேவைப்படுகிறது. உருசியர்களில் சுமார் எட்டில் ஏழு பங்கினர் தங்களது கல்வியை இந்த நிலையைத் தாண்டித் தொடர்கின்றனர். உயர் கல்விக்கான கல்வி நிலையங்களுக்கான அனுமதியானது தேர்வுக்குரியதாகவும், மிகவும் போட்டியிட வேண்டியதாகவும் உள்ளது; முதல் பட்டதாரிப் படிப்புகளானவை பொதுவாக ஐந்து ஆண்டுகள் பிடிக்கின்றன. மாஸ்கோ அரசுப் பல்கலைக்கழகம் மற்றும் சென் பீட்டர்சுபெர்கு அரசுப் பல்கலைக்கழகம் ஆகியவை உருசியாவின் மிகப் பழமையான மற்றும் மிகப் பெரிய பல்கலைக்கழகங்கள் ஆகும். |date=1996 |publisher=கேம்பிறிட்ஜ் பல்கலைக்கழகப் பதிப்பகம் |series=A History of the University in Europe |pages=80–89 |isbn=978-0-521-36106-4}} நாடு முழுவதும் 10 மிக அதிக மதிப்புடைய கூட்டாட்சிப் பல்கலைக்கழகங்கள் உள்ளன. 2019-இல் அயல்நாட்டு மாணவர்களுக்கான உலகின் ஐந்தாவது முன்னணி கல்வி கற்கும் இடமாக உருசியா திகழ்ந்தது. சுமார் மூன்று இலட்சம் அயல்நாட்டு மாணவர்கள் இங்கு கல்வி கற்று வந்தனர்.